**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

21. február 2014

**Odpočet**

**možností získania externých zdrojov financií pre priority BSK 2013/2014**

Materiál predkladá: Materiál obsahuje:

Ing. Bystrík Žák 1. Návrh uznesenia

Riaditeľ Úradu Bratislavského 2. Dôvodová správa

samosprávneho kraja 3. Stanoviská komisií

4. Príloha č. 1

5. Príloha č. 2

6. Príloha č. 3

Zodpovedná:

Mgr. Barbora Lukáčová

riaditeľka odboru stratégie, územného rozvoja a riadenia projektov

Spracovatelia:

oddelenie stratégie a územného rozvoja: oddelenie riadenia projektov:

Mgr. Martin Hakel, BA Ing. Michal Beniač

Mgr. Zuzana Hradská Lacková Ing. Ivan Magát

Mgr. Dominika Forgáčová, PhD. Ing. Alexandra Jurčíková

Ing. arch. Joana Holčíková Mgr. Lea Karakolevová

Ing. Martin Bezek Ing. Jana Jurkovičová

Mgr. Marek Dančo Mgr. Ján Kollár

Mgr. Tomáš Teleky Mgr. Viera Jamrišková

Ing. Tatiana Fáberová

Mgr. Peter Furik

Bratislava

Február 2014

Návrh uznesenia

**UZNESENIE č. ........... / 2014**

zo dňa 21.02.2014

Zastupiteľstvo Bratislavského samosprávneho kraja po prerokovaní materiálu

**A. schvaľuje**

Odpočet možností získania externých zdrojov financií pre priority BSK 2013/2014

**B. ukladá**

riaditeľovi úradu Bratislavského samosprávneho kraja:

Predkladať Zastupiteľstvu BSK odpočet možností získania externých zdrojov financií pre priority BSK pravidelne raz za rok najneskôr v termíne ku 31. marcu daného kalendárneho roka.

**D ô v o d o v á s p r á v a**

Odbor stratégie a riadenia projektov vznikol v auguste 2010 a to hlavne z potreby vytvorenia koncepcie získavania externých zdrojov financovania, keďže dovtedy jednotlivé odbory Úradu BSK nekoordinovali svoje kroky, neexistovala prepojenosť finančných a projektových manažérov a nevenovala sa pozornosť Operačnému programu Bratislavský kraj (OP BK) z pozície Úradu BSK ako oprávneného žiadateľa. Nový odbor prebral všetky implementované projekty do svojho pôsobenia čím došlo k centralizovaniu informácií, a hlavne k jednotnému postupu riadenia projektov.

V rámci zefektívnenia čerpania európskych štrukturálnych fondov v programovom období 2007-2013 ako aj prípravy na nové programové obdobie 2014-2020 Odbor stratégie, územného rozvoja a riadenia projektov (ďalej len OSÚRaRP) každoročne (od roku 2011) pripravuje na Zastupiteľstvo BSK materiál s názvom *„Prehľad možností získania externých zdrojov financií pre priority BSK“.* Tento materiál obsahuje prehľad aktivít za uplynulý rok, prebiehajúcich a plánovaných projektoch, a činnosti kancelárie Zastúpenia BSK v Bruseli, ktorá je v jeho kompetencii. V rámci materiálu sú aj prílohy, ktoré obsahujú prehľad operačných programov, grantových a nadačných mechanizmov pre potenciálnych prijímateľov z územia BSK.

Od mája 2011 je v pôsobnosti odboru aj agenda územného rozvoja, čím sa začali vyvíjať aktivity a opatrenia v súlade so zákonom č. 539/2008 Z.z. o podpore regionálneho rozvoja, ktorý nastolil rámec podpory regionálneho rozvoja na Slovensku. Týmto krokom došlo k naštartovaniu tvorby strategických dokumentov potrebných pre prípravu nového programového obdobia 2014-2020. Zároveň sa zefektívnila komunikácia a spolupráca s mestami a obcami v kraji, ako aj regionálnymi združeniami miest a obcí, ktorá začala prinášať ovocie hlavne pri príprave strategických dokumentov BSK ako aj príprave Integrovaného regionálneho operačného programu (IROP 2014-2020).

V rámci Odboru stratégie, územného rozvoja a riadenia projektov (ďalej len OSÚRaRP v súčasnosti pôsobia dve oddelenia:

* oddelenie stratégie a územného rozvoja
* oddelenie riadenia projektov

Pre nové programové obdobie 2014-2020 si OSÚRaRP stanovil za cieľ presadiť oprávnenosť viac rozvinutých regiónov čerpať prostriedky do základnej infraštruktúry.

Za úspechy OSÚRaRP v tomto úsilí možno považovať:

* Aktívnu účasť na lobistickej akcii vyspelých regiónov v októbri 2010 počas Open Days, výsledkom ktorej bola akceptácia požiadaviek premietnutých do návrhu regulatívy zo strany EK. Požiadavky vyspelých regiónov smerovali na podporu infraštruktúry v oblasti školstva, sociálnych vecí, zdravotníctva a dopravy.
* OSÚRaRP sa stal akceptovaným partnerom pre jednotlivé generálne riaditeľstvá EK pri príprave nového programového obdobia 2014-2020, a tiež dôležitým partnerom ministerstiev SR, Úradu vlády, či Stáleho zastúpenia SR pri EÚ a to vďaka svojej pripravenosti, schopnosti orientovať sa v nariadeniach EK a aktualizácii strategických dokumentov BSK (ako napr. PHSR a i.).
* OSÚRaRP podporoval vznik Integrovaného regionálneho operačného programu 2014-2020, v ktorom sa podarilo presadiť priority miestnej a regionálnej samosprávy.

**Oddelenie stratégie a územného rozvoja:**

Úlohou oddelenia je prostredníctvom tvorby strategických dokumentov koordinovať regionálny rozvoj na území BSK a prostredníctvom prípravy a realizácie projektov prispievať k zlepšeniu kvality života jeho obyvateľov. V júni 2013 bolo Uznesením Zastupiteľstva BSK (č. 46/2013) schválený dôležitý strategický dokument - ***Program hospodárskeho a sociálneho rozvoja kraja na obdobie 2014-2020*** (ďalej len „PHSR“). Počas spracovania dokumentu prebiehali  verejné prerokovania, na ktoré bola prizvaná odborná verejnosť, mestá a obce, ale aj obyvatelia BSK. V tomto kalendárnom roku dôjde k aktualizácii údajov uvedených v dokumente a to z dôvodu lepšieho nastavenia možností čerpania financií z externých zdrojov. Oddelenie stratégie a územného rozvoja sa venuje okrem strednodobým a dlhodobým plánom aj vytváraniu krátkodobých plánov a nástrojov, ktoré umožnia na princípe spolupráce v podmienkach projektového cyklu tvorbu a implementáciu projektov a integrovaných územných investícií.

V rámci prípravy na nové programové obdobie 2014-2020 prebieha aktívna príprava a koordinácia **Integrovaného regionálneho operačného programu** (ďalej len „IROP“). Táto príprava zahŕňa aktívnu spoluprácu s Ministerstvom pôdohospodárstva a rozvoja vidieka SR, ktoré je určené ako riadiaci orgán (RO) pre IROP. Našou úlohou bolo nastavenie priorít a aktivít BSK, ktoré by sa mali v danom operačnom programe zohľadniť. Jedná sa konkrétne o podporu materských škôl, technických a prírodovedných odborov na ZŠ, Centier odborného vzdelávania a prípravy (COVP), zariadení sociálnych služieb, cestnej infraštruktúry (cesty II. a III. triedy s napojením na TEN-T infraštruktúru – prioritné dopravné prepojenia EÚ) a pokračovanie budovania integrovaného dopravného systému na území kraja.

BSK sa aktívne zapája do procesu kreovania operačných programov v programovom období 2014-2020 prostredníctvom **účasti v pracovných skupinách**. Svojich zástupcov má v pracovných skupinách operačných programov: Kvalita životného prostredia, Ľudské zdroje, Integrovaná infraštruktúra, Integrovaný regionálny operačný program, Program rozvoja vidieka, operačné programy cezhraničnej spolupráce Slovensko-Rakúsko, Slovensko-Maďarsko a Slovensko-Česká republika.

Pre kvalitnejší rozvoj vidieka a podpory menších obcí BSK prišiel OSÚRaRP s návrhom na vypracovanie ***„Stratégie rozvoja vidieka Bratislavského samosprávneho kraja na roky 2014-2020“.*** Cieľom vypracovania tohto dokumentu je zvýšiť efektívnosť využívania finančných prostriedkov pre podporu lokálnej zamestnanosti a podnikania na vidieku v Bratislavskom kraji. Obsahom štúdie bude analýza, stratégia a plán pre dosiahnutie stanovených cieľov. Finálny dokument bude odovzdaný do 30.4.2014.

Ďalšou možnosťou získania a efektívneho využitia finančných prostriedkov miestnymi aktérmi a priamo v území je vytvorenie **Miestnych akčných skupín** (MAS). MAS predstavujú verejno-súkromné partnerstvá (vrátane občianskeho a neziskového), v ktorých majú svoje zastúpenie miestne komunity, podnikatelia, verejná správa, poľnohospodárske a lesnícke subjekty. MAS vzniká ako neformálne partnerstvo kľúčových subjektov verejného a súkromného sektora, ktoré pôsobia na danom území. Partnerstvo je potrebné zaregistrovať ako občianske združenie (zákon č. 83/1990 Zb. o združovaní občanov). V programovom období 2007-2013 sa obce BSK nemohli priamo uchádzať o vytvorenie MAS, keďže územie kraja bolo definované ako neoprávnené. Jedinou výnimkou bola MAS Podhoran[[1]](#footnote-1), ktorá vznikla na základe spoločnej účasti obcí TTSK a BSK, pričom sídlo MAS bolo na území TTSK, aby došlo k splneniu podmienky územnej oprávnenosti. OSÚRaRP sa pre programové obdobie 2014-2020 zasadzoval za otvorenie možnosti aj pre obce BSK. Na základe úspešného vyjednávania podmienok začlenenia územia BSK medzi oprávnené územia žiadateľov je snahou BSK koordinovať a pomôcť vzniku 3 nových a udržanie 1 existujúcej MAS (Podhoran) na území kraja. OSÚRaRP koncom roka 2013 zorganizoval stretnutia so starostkami a starostami obcí okresov Senec, Pezinok a Malacky, na ktorých boli oboznámení s možnosťami vytvorenia MAS v novom programovom období. Vytvorením MAS v spomínaných okresoch by došlo k zvýšeniu čerpania externých finančných prostriedkov z Programu rozvoja vidieka v rámci prístupu LEADER ako aj iných zdrojov, ktoré programové obdobie 2014-2020 bude poskytovať.

Nové možnosti spolupráce kľúčových aktérov, ktorí majú záujem podieľať sa na rozvoji multimodálnej dopravy a cestovného ruchu v podunajskej oblasti, ponúka projekt **TransDanube** spolufinancovaný z prostriedkov OP Juhovýchodná Európa. Na nadnárodnej úrovni sa v septembri 2019 uskutočnila v Bratislave medzinárodná konferencia, kde 14 partnerov z 11 krajín slávnostne podpísalo **Spoločnú víziu pre udržateľnú mobilitu v cestovnom ruchu v podunajskej oblasti.** V zmysle jej záväzkov pripravil BSK Regionálny akčný plán obsahujúci konkrétny zásobník projektov na rozvoj cestovného ruchu, nemotorovej a vodnej dopravy v podunajskej oblasti. Hlavnými cieľmi záujmu sú rozvoj vybraných lokalít Malého Dunaja, vodnej zdrže Hrušov a aktivít pre rozvoj riečnej dopravy po Dunaji.

V rámci spolupráce a podpory neziskového sektoru OSÚRaRP v roku 2013 nadviazal spoluprácu s nadáciami **Ekopolis a Stredoeurópskou nadáciou – CEF**, ako aj spoločnosťou **Slovnaft, a.s**., ktorá vychádza z tematického zamerania projektu TransDanube a zároveň potenciálu územia a aktivity lokálnych aktérov. Cieľom tejto spolupráce je hľadať prieniky spoločných záujmov pri rozvoji nemotorovej a vodnej dopravy v cestovnom ruchu v Podunajsku, podporovať financovanie uvedených zámerov a aktívne podporovať realizátorov zámerov v území. Konkrétnymi výsledkami tejto spolupráce sú: **alokovanie časti dotačného mechanizmu programu Zelené oázy nadácie Ekopolis na rozvoj Malého Dunaja** a spoločné rokovania o koncepte plánovania rozvojových území vo vlastníctve Slovnaft a.s. v blízkosti Dunaja a Malého Dunaja.

Od roku 2012 OSÚRaRP pripravuje dokument pod názvom ***Prehľad možností čerpania finančných prostriedkov pre mestá a obce BSK (viď. prílohu č. 2)***na príslušný rok, ktorý napomáha mestám a obciam ako aj ich organizácia pri hľadaní možností externých zdrojov pre ich rozvoj. Tento dokument bol vyhodnotený ako jediný, ktorý komplexne ponúka pomocnú ruku v orientácií sa v širokej spleti externých zdrojov, pričom je špeciálne pripravovaný pre žiadateľov z nášho kraja.

V rámci napĺňania *Regionálnej inovačnej stratégie (RIS 3) BSK 2014-2020,* ktorá bola vypracovaná v súlade s metodikou EK – „Smart Specialization Strategy“ – S3 ako podmienky pre získanie štrukturálnych fondov pre vedu, výskum a inovácie budúceho programového obdobia OSÚRaRP v tomto roku pripravil ďalší dokument ***Prehľad možností čerpania finančných prostriedkov pre malých a stredných podnikateľov BSK 2014-2020* (viď. prílohu č. 3).** Tento dokument je nasmerovaný na podporu malých a stredných podnikov ako aj výskumných organizácií na území BSK pričom ponúkadôležité informácie o komunitárnych programoch EÚ ako sú **HORIZONT 2020** a**COSME.** Tieto programy patria medzinajdôležitejšie finančné nástroje Európskej únie na podporu malých a stredných podnikov (MSP) a na podporu výskumu a inovácií v rámci celej EÚ. V týchto programoch je na obdobie 2014-2020 alokovaných až 80 miliárd eur. Dokument bude distribuovaný ku konečným záujemcom cez rôzne komunikačné kanály, ale predovšetkým v rámci spolupráce s regionálnou pobočkou Slovenskej obchodnej a priemyselnej komory v Bratislave.

Ako ďalšiu aktivitu na podporu vedy, výskumu a inovácií a MSP možno spomenúť zapojenie sa BSK do organizácie podujatia **Tech Inno Day 2013.** Podujatie, ktoré bolo súčasťou„Global Entrepreneurship Week“, sa organizovalo spoluso Slovenskou technickou univerzitou (STU) a podnikateľským inkubátorom STU InQb. Hlavným cieľom podujatia bolo zvýšiť povedomie o slovenských inováciách (produktoch firiem a výsledkoch univerzitného výskumu), nadviazanie kontaktov pre budúcu spoluprácu či získanie obchodných partnerstiev pre jednotlivé firmy a vývojové tímy.

Na podporu obnovy a ochrany národného kultúrneho dedičstva v BSK plánuje OSÚRaRP, v rámci Integrovaného regionálneho operačného programu (IROP 2014-2020), predložiť žiadosť o NFP s cieľom **komplexnej obnovy národnej kultúrnej pamiatky park v Malinove.** Doposiaľ OSÚRaRP zabezpečil spracovanie prípravnej a výskumnej dokumentácie predchádzajúcej obnove národnej kultúrnej pamiatky kaštieľ v Malinove, ktorý je hlavnou dominantou parku. Spracované geodetické zameranie kaštieľa a pamiatkový výskum, súčasťou ktorého je aj inventarizácia hodnotných prvkov a návrh ich obnovy bude podkladom pre samotnú rekonštrukciu.

V roku 2013 BSK získal do majetku **národnú kultúrnu pamiatku synagógu v Senci** s priľahlými pozemkami (uznesenie Zastupiteľstva BSK č. 98/2012). Uznesením č. 33/2013 Zastupiteľstvo BSK schválilo *Memorandum o spolupráci pri obnove a využívaní národnej kultúrnej pamiatky synagógy v Senci medzi BSK a mestom Senec.* Prebehla tiež súťaž na zhotoviteľa projektovej dokumentácie rekonštrukcie synagógy, novostavby infopavilónu a úpravu areálu synagógy za účelom zriadenia regionálnej galérie BSK v regióne Podunajsko. Pri uchádzaní sa o finančné prostriedky na rekonštrukciu NKP z  Finančného mechanizmu EHP bude BSK spolupracovať s partnerskou organizáciou z donorskej krajiny. BSK pokračovalo s prípravnými predrealizačnými prácami: v rámci archeologického výskumu boli v súlade s rozhodnutím a pod dohľadom KPÚ odkryté zvyšky pôvodných architektúr rituálneho kúpeľa mikve a iné unikátne nálezy, ktoré budú prezentované in situ v areáli synagógy. Ďalšie doskúmanie náleziska vrátane prezentácie tradičných stavebných techník je predmetom žiadosti o dotáciu z prostriedkov MK SR „Obnovme si svoj dom“ predloženej dňa 29.11.2013.

BSK v roku 2013 taktiež uspel pri uchádzaní sa o dotáciu z MK SR a získal finančné prostriedky na vypracovanie návrhu na reštaurovanie a realizačnej projektovej dokumentácie **obnovy NKP prístupového mosta do kaštieľa v Stupave**. Druhým schváleným projektom bolo spracovanie návrhu na **reštaurovanie vstupného portálu kaštieľa v Stupave**. Vypracovanie uvedenej výskumnej a projektovej dokumentácie je nevyhnutnou podmienkou pred samotnou obnovou uvedených pamiatkových objektov. BSK zabezpečilo stabilizáciu mosta v havarijnom stave.

#### Aj v roku 2013 pokračovala intenzívna komunikácia s Krajským pamiatkovým úradom Bratislava a MK SR tak, aby bolo možné realizovať zámery obnovy a ochrany kultúrnych pamiatok vo vlastníctve BSK bez zbytočných obštrukcií a časových zdržaní.

**V období december 2009 až november 2013 BSK investoval do obnovy a ochrany NKP** ako napr. kaštieľ a park v Malinove, kaštieľ a park v Stupave, synagóga v Senci, a pod. **viac než 680 tis. eur.** Do ďalších pamiatkových objektov (napr. gymnázium na Grösslingovej, Bratislavské bábkové divadlo a pod.) viac než 26 869 tis. eur.

V druhej polovičke roku 2013 OSÚRaRP začal vydávanie odborového **„newslettera“**, ktorý stručne informuje o aktualitách z diania prebiehajúcich projektov Úradu BSK, o novinkách zo Zastúpenia BSK v Bruseli, či aktuálnych informáciách z verejnej správy, ktoré ovplyvňujú rozvoj v kraji. „Newsletter“ sa elektronicky distribuoval partnerom, najmä primátorom a starostom, župným poslancom, europoslancom a partnerom pracujúcim s fondmi EÚ.

S cieľom rozprúdenia otvorenej diskusie o problémoch, ktorým čelí región centrope a vytvárania iniciatív pre podporu rozvoja tohto regiónu sa 14. októbra 2013 v Modre uskutočnila **politická konferencia CENTROPE 2013**. Za hlavnú prioritu všetkých partnerov bolo označené spoločné plánovanie dopravnej infraštruktúry s dôrazom na rozvoj vodnej dopravy na Dunaji, propagáciu značky centrope cez spoločný turistický produkt **www.tourcentrope.eu** a jeho propagácii na všetkých stránkach partnerov ako aj marketingových výstupov turistických organizácií, ďalej potrebe znalosti a výučby jazykov našich susedov čo zároveň pomôže absolventom našich škôl uplatniť sa na trhu práce aj v zahraničí a nakoniec potrebe inštitucionalizácie iniciatívy centrope (vznik medzinárodného právneho subjektu, ktorý bude riadiť rozvoj regiónu centrope).

OSÚRaRP taktiež v rámci svojich aktivít vytvára partnerstvá nielen na úrovni stredného vzdelávania, ale zároveň poskytuje možnosť absolvovania **stáže pre študentov univerzít** (EUBA, UK, UCM, UMB, STU), ktorí študujúv oblasti verejnej správy, regionálneho rozvoja, európskych štúdií či medzinárodných vzťahov.Vďaka rozvoju partnerstva sa tiež podarilo po dohode s Univerzitou Komenského zabezpečiť, aby študenti za absolvovanie odbornej stáže získali kredity, čo tiež zvyšuje význam a atraktivitu stáže. S Ústavom manažmentu a Fakultou architektúry STU bola v roku 2013 nadviazaná spolupráca aj vo forme zadávania tém pre študentské ročníkové a diplomové práce, ktoré sú zamerané na problematiku, ktorou sa kraj zaoberá.

**Medzinárodné vzťahy**

**Kancelária Bratislavského samosprávneho kraja v Bruseli**

BSK zriadil svoju Kanceláriu v Bruseli na základe uznesenia Zastupiteľstva BSK č. 28/2002 z 18.6.2002. Formálne sa činnosť Kancelárie začala od 1.8.2002 a jej slávnostné otvorenie sa uskutočnilo v septembri v roku 2002. Dňa 30.6.2011 BSK opätovne otvoril Kanceláriu BSK v Bruseli.

Regionálnym zástupcom BSK v Bruseli bol do 31.12.2013 bývalý zamestnanec OSÚRaRP, PaedDr. Marek Dvorský. Od 15.1.2014 sa regionálnym zástupcom BSK v Bruseli stáva Mgr. Dominika Forgáčová, PhD., zamestnankyňa OSÚRaRP. Agenda Kancelárie BSK v Bruseli spadá do kompetencie uvedeného odboru.

Kancelária sídli na Rue Breydel 40 v európskej štvrti, v blízkosti Európskej komisie a Rady EÚ. Náklady na prevádzku Kancelárie BSK v Bruseli a jej aktivity sú zabezpečené v rozpočte OSÚRaRP, OŠ 115 Prevádzka kancelárie Brusel.

Hlavné ciele zastúpenia BSK v Bruseli:

* Posilniť účasť BSK na európskych záležitostiach a projektoch, a tiež využiť všetky príležitosti, ktoré členstvo v  Európskej únii regiónu poskytuje tak, aby región dosahoval lepšie výsledky a bol zabezpečený jeho trvalý rozvoj.
* Prostredníctvom rôznych prezentačných akcií predstaviť Bratislavský kraj ako turisticky príťažlivý región, ktorý sa oplatí navštíviť a spoznať, ako úspešný región s jasnou víziou rozvoja, do ktorého sa oplatí investovať, a s ktorým sa oplatí spolupracovať. Ide o jasné identifikovanie kraja v rámci EÚ.
* Mobilizovať subjekty v BSK, podnietiť ich aktívny záujem o európske záležitosti, ktoré stále viac ovplyvňujú chod verejného a súkromného sektora, nevynímajúc občana ako takého.
* Činnosť regionálneho zastúpenia BSK vytvára pevný základ pre spoluprácu s bruselskými inštitúciami, inými regiónmi a organizáciami, ktorá bude v prospech rozvoja Bratislavského kraja.

Priority zastúpenia BSK v Bruseli:

Zastúpenie BSK v Bruseli sústreďuje svoju činnosť na nasledujúce priority:

1. **Prezentácia a propagácia BSK v Bruseli**

Realizované aktivity, ktoré napĺňajú ciele priority:

* Deň otvorených dverí európskych inštitúcií
* Koncert pri príležitosti 20. výročia vzniku Slovenskej a Českej republiky
* Festival jedla EAT!
* Kultúrno-spoločenské podujatie pri príležitosti vstupu Chorvátska do EÚ
* Koncert za zdravý rozum

1. **Zapojenie BSK a jeho subjektov do sietí partnerstiev a iniciatív**

Realizované aktivity, ktoré napĺňajú ciele priority:

* Konferencia Európa 2020, regionálne inovačné stratégie a budúce možnosti financovania
* Open Days 2013 - Európsky týždeň regiónov a miest
* Lokálne podujatie Open Days
* Pristúpenie Bratislavského samosprávneho kraja k Dohovoru starostov a primátorov

1. **Presadzovanie záujmov BSK v Bruseli**

Realizované aktivity, ktoré napĺňajú ciele priority:

* Agenda Výboru regiónov
* Pracovné stretnutia predsedu BSK Pavla Freša
* Ďalšie pracovné stretnutia zástupcov BSK

1. **Pravidelný monitoring, poskytovanie informácií o aktualitách v Bruseli**

Realizované aktivity ktoré napĺňajú ciele priority:

* www.bratislavaregion.eu
* Facebook: vlastná stránka pod názvom Bratislava Region Brussels Office
* Twitter: pod názvom Bratislava Reg BXL
* Youtube: http://www.youtube.com/BratislavaRegion
* Flicker:: http://www.flickr.com/photos/bratislavaregion/

1. **Vytvoriť zázemie BSK v Bruseli**

Realizované aktivity, ktoré napĺňajú ciele priority:

* Zázemie pre pracovné stretnutia v Bruseli pre subjekty BSK
* Prijatia poslancov Zastupiteľstva BSK
* Stáže na Zastúpení BSK v Bruseli

Jednou z nosných aktivít kancelárie je aj aktívna **participácia na** **príprave nového programového obdobia 2014-2020**, a to aj v súvislosti s prijatím nariadení Európskej komisie o kohéznej politike a štrukturálnych fondov. Cieľom je ovplyvniť fungovanie nástrojov kohéznej politiky EÚ tak, aby aj rozvinuté regióny vrátane BSK mohli byť oprávnené na čerpanie finančných prostriedkov z fondov EÚ bez obmedzení a aj na investičné aktivity do základnej infraštruktúry v oblasti školstva, sociálnych vecí a zdravotníctva, energetiky a ŽP.

**Oddelenie riadenia projektov:**

Uznesením č. 11/2011, zo dňa 11.3.2011, vzalo Zastupiteľstvo BSK na vedomie informačný materiál „Prehľad možností získania externých zdrojov financií pre priority BSK 2011/2012“, v rámci ktorého bol uvedený zoznam projektových zámerov BSK. Odpočet prípravy žiadostí o nenávratný finančný príspevok pre zmienené priority je uvedený nižšie.

**OSÚRaRP** okrem prípravy nových projektových žiadostí **v roku 2013 administroval spolu 15 projektov** v rámci národných a nadnárodných operačných programov **s celkovým čerpaním 545 775 EUR**. V nasledujúcej tabuľke je uvedené aj čerpanie rozpočtových kategórií. Povinné spolufinancovanie BSK sa je 5% alebo 15% podľa pravidiel jednotlivých operačných programov.

|  |  |  |
| --- | --- | --- |
| **Názov položky** | **Čerpanie v roku 2013** | **Očakávaná refundácia** |
| Personálne výdavky | 167 208 € | 158 847 € |
| Externé služby | 301 401 € | 286 331 € |
| Cestovné náklady | 8 710 € | 8 275 € |
| Technické vybavenie | 4 288 € | 4 074 € |
| Administratívne náklady | 791 € | 752 € |
| Transfér bežný | 625,48 € | 625,48 € |
| Transfér kapitálový | 2 908,14 € | 2 908,14 € |
| Investície | 59 843 € | 56 850 € |
| **SPOLU** | ***545 775 €*** | 518 486 € |

**Čerpanie za všetky projekty implementované na Úrade BSK Odborom stratégie, územného rozvoja a riadenia projektov v roku 2013**

Rozdiel medzi čerpanými a refundovanými finančnými prostriedkami je tvorený spoluúčasťou BSK na financovaní jednotlivých projektov z vlastných zdrojov, vo výške 5% alebo 15% rozpočtu, podľa pravidiel jednotlivých operačných programov.

**V porovnaní s rokom 2012**, kedy bolo čerpanie v rámci projektov implementovaných na Úrade BSK v celkovej výške 2 242 775EUR, **sa** **medziročne znížilo čerpanie o 1 697 000 EUR.** Rozdiel jedaný najmä realizovaným investične náročným projektom CYCLOMOST II. v roku 2012. V roku 2013 boli zazmluvnené 4 projekty v celkovej výške **4,834 mil. EUR**, a ktorých čerpanie začne v roku 2014. Nasledovná tabuľka zachytáva medziročné porovnanie čerpania a návratnosti finančných prostriedkov od roku 2010.

**Návratnosť finančných prostriedkov v rokoch 2010 - 2013 za všetky projekty implementované na Úrade BSK Odborom stratégie, územného rozvoja a riadenia projektov.**

Pre lepšiu prehľadnosť ukončených, implementovaných a pripravovaných projektov OSÚRaRP boli projekty zaradené do niekoľkých blokov viď nižšie. **Úplný prehľad s popisom a obrazovou dokumentáciou sa nachádza v prílohe č. 1. (CD verzia)**

**Prehľad projektov z OPBK v roku 2013.**

|  |  |  |  |  |
| --- | --- | --- | --- | --- |
| **Zdroj** | **Operačný program** | **Pripravované** | **Implementované / podané ŽoNFP** | **Ukončené** |
| **NSRR** | **OPBK** | Integrované stratégie rozvoja mestských oblastí (ISRMO) | Zriadenie jednotného tarifného systému BID - ŽSR |  |
| Zriadenie jednotného informačného systému |
| Propagácia zavádzania integrovaného dopravného systému |
| Elektronizácia BSK |
| Integrované stratégie rozvoja mestských oblastí (ISRMO) |

**Prehľad projektov z Európskej teritoriálnej spolupráce v roku 2013.**

|  |  |  |  |  |
| --- | --- | --- | --- | --- |
| **Zdroj** | **Operačný program** | **Pripravované** | **Implementované / podané ŽoNFP** | **Ukončené** |
| **ETS** | **SK-AT** |  | Regionálne aktivity technickej asistencie |  |
| RECOM SK-AT |
| AnZamost I. |
|  | Destinatour 2013 |
|  | Za mostom |
| Perimost |
| family net |
| **JUHOVÝCHODNÁ EURÓPA** |  | TransDanube |  |

**Prehľad projektov z fondov Nórskeho finančného mechanizmu v roku 2013.**

|  |  |  |  |  |
| --- | --- | --- | --- | --- |
| **Zdroj** | **Operačný program** | **Pripravované** | **Implementované / podané ŽoNFP** | **Ukončené** |
| **NFM** | **NÓRSKY FINANČNÝ MECHANIZMUS** | Rekonštrukcia NKP synagóga a novostavba infopavilónu v Senci | Bezpečný ženský dom |  |
| Bezpečný ženský dom |

**Prehľad projektov z grantových schém v roku 2013.**

|  |  |  |  |  |
| --- | --- | --- | --- | --- |
| **Zdroj** | **Operačný program** | **Pripravované** | **Implementované / podané ŽoNFP** | **Ukončené** |
| **GRANTOVÉ SCHÉMY** | **Grantový systém MKSR** | Vypracovanie návrhu na reštaurovanie a realizačnej projektovej dokumentácie obnovy prístupového mosta do kaštieľa v Stupave a Návrh na reštaurovanie vstupného portálu kaštieľa | Vypracovanie návrhu na reštaurovanie a realizačnej projektovej dokumentácie obnovy prístupového mosta do kaštieľa v Stupave a Návrh na reštaurovanie vstupného portálu kaštieľa | Vypracovanie návrhu na reštaurovanie a realizačnej projektovej dokumentácie obnovy prístupového mosta do kaštieľa v Stupave a Návrh na reštaurovanie vstupného portálu kaštieľa |
| Letná škola archeológie a tradičných spôsobov murovania v priestore obytno-rituálneho komplexu synagógy v Senci |  |  |

**Prehľad projektov pripravovaných v roku 2013 na predloženie v rámci Integrovaného regionálneho operačného programu.**

|  |  |  |
| --- | --- | --- |
| **Zdroj** | **Operačný program** | **Pripravované** |
| **Partnerská dohoda** | **Integrovaný regionálny operačný program/EŠIF** | Revitalizácia národnej kultúrnej pamiatky – Park v Malinove |
| Rekonštrukcia národnej kultúrnej pamiatky – Kaštieľ v Malinove |
| Rekonštrukcia národnej kultúrnej pamiatky - Kaštieľ a záhrada v Modre |

**Prehľad projektov pripravovaných v roku 2013 na predloženie v rámci verejno-súkromného partnerstva (PPP).**

|  |  |
| --- | --- |
| **Zdroj** | **Pripravované** |
| **PPP** | Rekonštrukcia národnej kultúrnej pamiatky – Kaštieľ v Stupave |
| Revitalizácia národnej kultúrnej pamiatky – Park v Stupave |

**Prílohy:**

1. Prehľad aktivít OSÚRaRP v rokoch 2013/2014 – **CD verzia**
2. Prehľad možností čerpania finančných prostriedkov pre mestá a obce Bratislavského kraja 2014 – **CD verzia**
3. Prehľad možností čerpania finančných prostriedkov pre malé a stredné podniky Bratislavského kraja 2014-2020 – **CD verzia**

**Obsah príloh**

**Príloha č. 1**

**Prehľad aktivít OSÚRaRP v rokoch 2013/2014**

[**Národný strategický referenčný rámec**](#_Toc378578309) **2007-2013**

[Operačný program Bratislavský kraj](#_Toc378578310)

* [Zriadenie jednotného tarifného systému BID u správcu železničnej infraštruktúry - Železníc Slovenskej republiky](#_Toc378578311)
* [Propagácia zavádzania integrovaného dopravného systému v pôsobnosti Bratislavského samosprávneho kraja6](#_Toc378578312)
* [Elektronizácia BSK](#_Toc378578314)
* [Integrované stratégie rozvoja mestských oblastí (ISRMO)](#_Toc378578315)

[**Európska teritoriálna spolupráca**](#_Toc378578316)

[Program cezhraničnej spolupráce Slovenská republika – Rakúsko 2007-2013](#_Toc378578317)

* [Viacročný rámec technickej pomoci pre Bratislavský samosprávny kraj](#_Toc378578318)
* [Regional Cooperation Management SK-AT (RECOM SK-AT)](#_Toc378578319)
* [Vytvorenie inštitucionálnej siete destinačného manažmentu BSK prenosom know - how DMO (Destination Management Organisation) z Dolného Rakúska „DESTINATOUR 2013"](#_Toc378578320)
* [Budovanie turisticky atraktívnej ponuky cestovného ruchu v lokalite Cyklomosta Devínska](#_Toc378578321)
* [Nová Ves - SchlossHof, spolupráca dotknutých regiónov pri propagácii turistického potenciálu lokality „Za mostom"](#_Toc378578322)
* [Perimost](#_Toc378578323)
* [Rozvoj a prepojenie rodinných pasov Dolného Rakúska, Trnavského samosprávneho kraja, Burgenlandu a Bratislavského samosprávneho kraja „family net“](#_Toc378578324)
* [AnzaMost I. „Regionálny cestný most Angern – Záhorská Ves – realizačný projekt“](#_Toc378578325)
* [Transition from school to work „EdTRANS"](#_Toc378578326)

[Program Juhovýchodná Európa](#_Toc378578327)

* [TransDanube](#_Toc378578328)

[**Grantové schémy**](#_Toc378578329)

[Dotačný systém Ministerstva kultúry SR „Obnovme si svoj dom“](#_Toc378578330)

* [„Vypracovanie návrhu na reštaurovanie a realizačnej projektovej dokumentácie obnovy prístupového mosta do kaštieľa v Stupave“ a „Návrh na reštaurovanie vstupného portálu kaštieľa“](#_Toc378578331)

[**Integrovaný regionálny operačný program/EŠIF**](#_Toc378578332)

* [Revitalizácia národnej kultúrnej pamiatky – Park v Malinove](#_Toc378578333)
* [Rekonštrukcia národnej kultúrnej pamiatky – Kaštieľ v Malinove](#_Toc378578334)
* [Rekonštrukcia národnej kultúrnej pamiatky - Kaštieľ a záhrada v Modre](#_Toc378578335)

[**FINANČNÝ MECHANIZMUS EHP/NFM**](#_Toc378578336)

* [Rekonštrukcia NKP synagógy, novostavba infopavilónu a úprava areálu synagógy v Senci za účelom zriadenia regionálnej galérie BSK a stálej expozície židovskej kultúry](#_Toc378578337)
* [Bezpečný ženský dom](#_Toc378578338)

[**Grantové schémy**](#_Toc378578339)

[Dotačný systém Ministerstva kultúry SR „Obnovme si svoj dom“](#_Toc378578340)

* [Letná škola archeológie a tradičných spôsobov murovania v priestore obytno-rituálneho komplexu synagógy v Senci](#_Toc378578341)

[**Verejno-súkromné partnerstvá (PPP)**](#_Toc378578342)

* [Rekonštrukcia národnej kultúrnej pamiatky – Kaštieľ v Stupave](#_Toc378578343)
* [Revitalizácia národnej kultúrnej pamiatky – Park v Stupave](#_Toc378578344)

**Príloha č. 2**

**Prehľad možností čerpania finančných prostriedkov pre mestá a obce Bratislavského kraja 2014**

**NOVÉ PROGRAMOVÉ OBDOBIE 2014 – 2020**

6 základných operačných programov:

* Výskum a inovácie,
* Kvalita životného prostredia,
* Integrovaná infraštruktúra,
* Integrovaný regionálny operačný program,
* Ľudské zdroje, zamestnanosť a inklúzia,
* Efektívna verejná správa.

**OPERAČNÝ PROGRAM BRATISLAVSKÝ KRAJ**

Prioritná os 1 Infraštruktúra

* Opatrenie 1.1 Regenerácia sídel
* Opatrenie 1.2 Regionálna a mestská hromadná doprava

Prioritná os 2 Vedomostná ekonomika

* Opatrenie 2.1 Inovácie a technologické transfery
* Opatrenie 2.2 Informatizácia spoločnosti

**OPERAČNÝ PROGRAM VZDELÁVANIE**

* Opatrenie 4.1 Premena tradičnej školy na modernú pre Bratislavský kraj
* Opatrenie 4.2 Zvyšovanie konkurencieschopnosti Bratislavského kraja prostredníctvom rozvoja vysokoškolského a ďalšieho vzdelávania

**OPERAČNÝ PROGRAM ŽIVOTNÉ PROSTREDIE**

Priorita 4: Odpadové hospodárstvo

* Operačný cieľ 4.1 Podpora aktivít v oblasti separovaného zberu
* Operačný cieľ 4.4 Riešenie problematiky environmentálnych záťaží vrátane ich odstraňovania

**DOTAČNÝ SYSTÉM MINISTERSTVA KULTÚRY SR 2014**

* Program 1- Obnovme si svoj dom
* Program 2 - Kultúrne aktivity v oblasti pamäťových inštitúcií
* Program 4 - Umenie
* Program 5 - Pro Slovakia
* Program 7 - Nehmotné kultúrne dedičstvo a kultúrno-osvetová činnosť

**DOTAČNÝ SYSTÉM MINISTERSTVA ŠKOLSTVA, VEDY, VÝSKUMU A ŠPORTU SR**

* Dotácia na obnovu výchovy a vzdelávania na rok 2014

**DOTÁCIE MINISTERSTVA PRÁCE, SOCIÁLNYCH VECÍ A RODINY SR**

* Prioritné oblasti podpory rozvoja sociálnych služieb
* Prioritné oblasti podpory vykonávania opatrení sociálnoprávnej ochrany detí a sociálnej kurately

**DOTÁCIE MINISTERSTVA DOPRAVY, VÝSTAVBY A REGIONÁLNEHO ROZVOJA SR**

* Informácia o poskytovaní dotácií na spracovanie územnoplánovacej dokumentácie obcí v roku 2014

**PROGRAM CEZHRANIČNEJ SPOLUPRÁCE SLOVENSKÁ REPUBLIKA – RAKÚSKO 2014 - 2020**

Tematických oblasti:

* Príroda a kultúrne dedičstvo
* Doprava
* Vzdelávanie, kvalifikácia a styčné body vedy a hospodárstva
* Inštitucionálna spolupráca

**PROGRAM CEZHRANIČNEJ SPOLUPRÁCE SLOVENSKÁ REPUBLIKA – MAĎARSKO 2014 – 2020**

* Špecifický cieľ č. 1: Posilnená hospodárska konkurencieschopnosť v prihraničnej oblasti
* Špecifický cieľ č. 2: Zvýšená sociálna a kultúrna súdržnosti ľudí a komunít
* Špecifický cieľ č. 3: Zlepšená dostupnosť a komunikácia prihraničných oblastí
* Špecifický cieľ č. 4: Ochrana prírodných hodnôt

**NÓRSKY FINANČNÝ MECHANIZMUS A FINANČNÝ MECHANIZMUS EHP**

Prioritné oblasti:

* Ochrana a manažment životného prostredia
* Klimatické zmeny a obnoviteľná energia
* Občianska spoločnosť
* Rozvoj ľudských zdrojov
* Zachovanie kultúrneho dedičstva.

**ŠVAJČIARSKY FINANČNÝ MECHANIZMUS**

* Bezpečnosť, stabilita a podpora reforiem
* Životné prostredie a infraštruktúra
* Podpora súkromného sektora
* Ľudský a sociálny rozvoj

**KOMUNITÁRNE PROGRAMY EURÓPSKEJ ÚNIE**

* Sociálna oblasť
* Podnikanie, priemysel, energetika (CIP – Competitivness and Innovation Framework)
* Životné prostredie (projekt LIFE)

**HORIZONT 2020 – RÁMCOVÝ PROGRAM PRE VÝSKUM A INOVÁCIE**

Priority:

* Excelentná veda
* Vedúce postavenie priemyslu
* Spoločenské výzvy

**COSME – EURÓPSKY PROGRAM PRE KONKURENCIESCHOPNOSŤ MALÝCH A STREDNÝCH PODNIKOV**

**PROGRAM EURÓPSKEJ KOMISIE TVORIVÁ EURÓPA 2014 –** **2020**

* Podprogram medzisektorovej spolupráce
* 2. Podprogram kultúra
* 3. Podprogram média

**PROGRAM ERASMUS+**

* Kľúčová akcia 1: Vzdelávacia mobilita jednotlivcov
* Kľúčová akcia 2: Spolupráca v oblasti inovácií a výmena osvedčených postupov
* Kľúčová akcia 3: Podpora reformy politík
* Špecifickými akciami sú Jean Monnet a Šport.

**ĎALŠIE MOŽNOSTI ČERPANIA POMOCI CEZ KOMUNITÁRNE PROGRAMY**

* Európa pre občanov (185,5 mil. Eur)
* Iniciatíva zamestnanosti mladých (3 mld. Eur)
* Program zdravého rastu (449 mil. Eur)
* Nástroj na prepojenie Európy (26,3 mld. Eur)
* Fond pre azyl a migráciu
* Program pre spotrebiteľa (Consumer programme)
* Copernicus (GMES )
* Európsky nástroj pre demokraciu a ľudské práva
* Nástroj európskeho susedstva
* Európsky dobrovoľnícky zbor pre humanitárnu pomoc
* Clo 2020 a Fiscalis
* Bezpečnosť potravín
* Galileo
* Garančný fond pre vonkajšie vzťahy
* Zdravie pre rast
* Humanitárna pomoc
* Nástroj spolupráce v oblasti jadrovej bezpečnosti ( INSC )
* Nástroj predvstupovej pomoci ( IPA )

**EKOFOND**

* Program 02 Zlepšenie energetickej hospodárnosti budov

**RECYKLAČNÝ FOND**

**WORLD MONUMENTS FUND (SVETOVÝ PAMIATKOVÝ FOND)**

**NADÁCIA SPP**

* Dedičstvo regiónov

**NADÁCIA ORANGE**

* Šanca pre váš región

**GRANTOVÝ PROGRAM NADÁCIE REVIA – MALOKARPATSKEJ KOMUNITNEJ NADÁCIE**

**NADÁCIA EKOPOLIS**

* Fond živá energia
* Greenways
* Priestory
* Pohoda za mestom
* Zelené oázy

**NADÁCIA PONTIS**

* Grantový program TESCO pre zdravšie mestá

**NADÁCIA PRIMA BANKY SLOVENSKO**

**Príloha č. 3**

**Prehľad možností čerpania finančných prostriedkov pre malé a stredné podniky Bratislavského kraja 2014-2020**

**OPERAČNÉ PROGRAMY PRE MALÝCH A STREDNÝCH PODNIKATEĽOV 2014 - 2020**

šesť základných operačných programov:

* Výskum a inovácie,
* Kvalita životného prostredia,
* Integrovaná infraštruktúra,
* Integrovaný regionálny operačný program,
* Ľudské zdroje, zamestnanosť a inklúzia,
* Efektívna verejná správa.

**KOMUNITÁRNE PROGRAMY PRE MALÝCH A STREDNÝCH PODNIKATEĽOV** **2014 - 2020**

* HORIZONT 2020
* HORIZONT 2020 pre MSP
* Akcie Marie Sklodowska Curie
* Eurostars 2 (2014 - 2020)
* COSME
* Ďalšie iniciatívy programu COSME
* Erasmus +
* Erasmus pre podnikateľov

**ĎALŠIE MOŽNOSTI ČERPANIA FINANČNEJ POMOCI PRE MSP**

* Aktuálne dostupná finančná pomoc pre MSP na Slovensku.

1. Územie Občianskeho združenia **Podhoran** sa nachádza v západnej časti SR na území 14 obcí a na rozhraní dvoch VÚC – TTSK a BSK (za BSK - Plavecký Mikuláš, Plavecké Podhradie, Sološnica, Rohožník, Kuchyňa, Jabloňové a Pernek) [↑](#footnote-ref-1)