**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

21. február 2014

**Akčný plán**

**Úradu Bratislavského samosprávneho kraja pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020**

Materiál predkladá: Materiál obsahuje:

Ing. Bystrík Žák1. Návrh uznesenia

Riaditeľ Úradu Bratislavského 2. Dôvodová správa

Samosprávneho kraja 3. Stanoviská komisií

4. Príloha

Zodpovedná:

Mgr. Barbora Lukáčová

riaditeľka odboru stratégie, územného rozvoja a riadenia projektov

Bratislavského samosprávneho kraja

Spracovatelia:

oddelenie stratégie a územného rozvoja:

Mgr. Martin Hakel, BA

vedúci oddelenia stratégie a územného rozvoja

Ing. Michal Beniač

vedúci oddelenia riadenia projektov

Ing. Martin Bezek

referent oddelenia stratégie a územného rozvoja

Bratislava

Február 2014

Návrh uznesenia

**UZNESENIE č. ........... / 2014**

zo dňa 21.02.2014

Zastupiteľstvo Bratislavského samosprávneho kraja po prerokovaní materiálu

**A. ruší**

Bod A.2 Uznesenia č. 46/2013 zo dňa 21.6.2013.

**B. schvaľuje**

Akčný plán Úradu BSK pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020 (ďalej len Akčný plán BSK).

**C. ukladá**

riaditeľovi úradu Bratislavského samosprávneho kraja:

**C.1** zapracovať schválené priority poslancov Zastupiteľstva Bratislavského samosprávneho kraja do Akčného plánu BSK

T: 6/2014

**C.2** predkladať Zastupiteľstvu BSK odpočet Akčného plánu BSK za predchádzajúci kalendárny rok a aktualizáciu Akčného plánu BSK pre príslušný kalendárny rok pravidelne raz za rok najneskôr v termíne ku 31. marcu daného kalendárneho roka.

**D ô v o d o v á s p r á v a**

Bratislavský samosprávny kraj za účelom podpory regionálneho rozvoja podľa zákona č. 539/2008 Z.z. o podpore regionálneho rozvoja spracoval strednodobý strategický dokument Program hospodárskeho a sociálneho rozvoja BSK na roky 2014-2020 (ďalej len PHSR BSK 2014-2020), ktorý bol schválený Zastupiteľstvom Bratislavského samosprávneho kraja dňa 21.6.2013. PHSR BSK 2014-2020 bol spracovaný v súlade s cieľmi a prioritami ustanovenými v Národnej stratégií regionálneho rozvoja SR, pri uplatnení partnerstva, rozdelený na dve časti: analyticko-strategickú a programovú na základe zákona č. 538/2008 Z.z. § 7 zákona o podpore regionálneho rozvoja a metodickej príručky pre vypracovanie PHSR VÚC spracovanou Ministerstvom dopravy, výstavby a regionálneho rozvoja SR.

Pre implementáciu programovej časti PHSR BSK 2014-2020 bol spracovaný a schválený v podobe prílohy Akčný plán Úradu BSK 2014-2015 pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020. Účelom tohto dokumentu bolo definovať konkrétne rozvojové projekty Úradu Bratislavského samosprávneho kraja napĺňajúce stratégiu PHSR BSK 2014-2020.

Z práce so schváleným akčným plánom zo dňa 21.6.2013 vystala potreba **zvýšiť dôraz na proces prípravy projektov** a **naviazania procesu prípravy na programový rozpočet Úradu Bratislavského samosprávneho kraja**. Navyše sa zmenili podmienky financovania z externých zdrojov na ktoré bolo potrebné **naviazať štruktúru definovaných projektov**. Z tohto dôvodu bolo doplnených respektíve upravených v pôvodnom akčnom pláne úradu niekoľko častí umožňujúcich úspešnú implementáciu projektov a plnenie stratégie PHSR BSK 2014-2020 do formy nového materiálu: **Akčný plán Úradu Bratislavského samosprávneho kraja pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020 (ďalej len Akčný plán BSK).**

Zmeny medzi navrhovanými Akčným plánom BSK a pôvodným materiálom schváleným 21.6.2013 Zastupiteľstvom BSK je najmä:

* v doplnení časti kľúčových krokov implementácie za účelom plánovania predprojektovej a projektovej prípravy,
* v zmene monitorovania projektov z princípu sledovania výsledkov a dopadov na sledovanie výsledkov a výstupov z dôvodu novozvoleného prístupu EÚ,
* v miere poznania nových informácií k plánovaným projektom,
* v previazaní plánu s rozpočtom ÚBSK, z ktorého vyplynula aj vyššia prioritizácia počtu projektov.

Navrhovaný Akčný plán BSK preberá z pôvodného materiálu schváleného 21.6.2013 Zastupiteľstvom tieto časti.

* previazanie s PHSR BSK 2014-2020 na úrovni opatrení a aktivít,
* informácie o základných údajoch o projekte,
* popis projektového zámeru,
* stanovenie indikatívneho rozpočtu,
* finančnú analýzu.

**Štruktúra Akčného plánu BSK**

Informácie obsiahnuté v Akčnom pláne BSK boli zozbierané, analyzované a spoločne zadefinované s odbormi Úradu BSK. Tieto odbory sú určené v tabuľke v podobe nositeľov projektu, teda odborných garantov a zodpovedných za celý proces prípravy, nastavenia a realizácie projektov. Každý projekt má zároveň väzbu na programovú časť PHSR BSK na roky 2014-2020 na úrovni opatrenia a aktivity. Na základe súčasného stavu poznania a rozpracovanosti jednotlivých projektov boli v súlade s projektovým cyklom nastavené potrebné kroky, ktoré smerujú k implementácií projektov do časti D. Kľúčové kroky implementácie.

**A. Popis projektu** v Akčnom pláne BSK (označený modrou farbou) slúži pre zadefinovanie:

A.1 názvu projektu

A.2 identifikácia problému, ktorý má projekt riešiť

A.3 cieľ projektu

A.4 plánovaný termín ukončenia výstupov projektu

**B. Projektový zámer** v Akčnom pláne BSK 2014-2016 (označený fialovou farbou) slúži pre konkretizáciu:

B.1 výsledkového indikátoru (teda dlhodobého dopadu realizácie projektu), ktoré sú naviazané na zadefinovaný cieľ projektu

B.2 súčasnej hodnoty výsledkového indikátoru

B.3 plánovanej hodnoty výsledkového indikátoru

B.4 názvu aktivít

B.6 výstupového indikátoru

B.7 plánovanej hodnoty výstupového indikátoru, ktoré plánujeme naplniť bezprostredne po realizácií danej aktivity. Výstupový indikátor a jeho plánovaná hodnota sa teda viaže na konkrétne aktivity projektu.

**C. Finančná analýza** v Akčnom pláne BSK (označený zelenou farbou) slúži pre stanovenie indikatívneho rozpočtu v štruktúre:

C.1. výdavky spolu za projekt v tisícoch €

C.2 hodnota kapitálových výdavkov v tisícoch €

C.3 hodnota bežných výdavkov v tisícoch €

Finančná analýza zároveň informuje aký podiel výdavkov na celkový projekt plánujeme financovať z:

C4. interných zdrojov

C.5 Európskych Investičných a Štrukturálnych Fondov a štátneho rozpočtu

C.6 grantov

C.7 a s využitím verejno-súkromného partnerstva

**D. Kľúčové kroky implementácie** v Akčnom pláne BSK (označený oranžovou farbou):

D.1 určuje kľúčové kroky implementácie - projektového cyklu (je to zároveň nositeľ informácie miery rozpracovania projektu), ktoré je potrebné realizovať

D.2 informuje o plánovanej hodnote výdavkov pre realizáciu krokov (pozn. v prípade, že je hodnota nula, krok nebude realizovaný externým subjektom)

D.3 určuje zodpovednú organizačnú zložku úradu, ktorá má vykonávať kľúčový krok

D.4 hovorí o umiestnení alokácie finančných prostriedkov v rozpočte Úradu BSK podľa programov

D.5 informuje o plánovanom termíne plnenia

Rozhodujúcim faktorom úspešnosti realizácie projektu (najmä zo štrukturálnych zdrojov) je miera pripravenosti jednotlivých projektov. Preto úlohou Akčného plánu BSK nie je zachytiť všetky finančné toky úradu (napr. mzdové výdavky), ale práve zabezpečiť plán kľúčových krokov pre implementáciu projektov, bez ktorých nie je možné v budúcnosti zabezpečiť financovanie aj cez externé zdroje v rámci nového programového obdobia 2014-2020. Z dôvodu, že každý projekt má svoje špecifiká ako aj pohľad na kľúčové kroky môže byť rozdielny, nie je preto možné porovnávať kroky medzi jednotlivými projektmi.

Akčný plán BSK bude aktualizovaný postupným plnením kľúčových krokov a dopĺňaný o informácie a plánované hodnoty podľa uvedenej štruktúry. Materiál je preto živým dokumentom, ktorý sa bude neustále formovať a zvyšovať svoju informačnú hodnotu v procese plánovania. Zároveň však stanovuje jasné smerovanie rozvojových zámerom Úradu BSK prostredníctvom projektov jednotlivých odborov.

**Prílohy:**

Príloha č.1: Akčný plán Úradu Bratislavského samosprávneho kraja pre implementáciu Programu hospodárskeho a sociálneho rozvoja Bratislavského samosprávneho kraja na roky 2014-2020

Príloha č. 2: Uznesenie č. 46/2013 zo dňa 21.6.2013, Návrh na schválenie strategického dokumentu „Program hospodárskeho a sociálneho rozvoja Bratislavského samosprávneho kraja na roky 2014-2020“