**Bod č.**

**Zastupiteľstvo Bratislavského samosprávneho kraja**

Materiál pre rokovanie Zastupiteľstva

Bratislavského samosprávneho kraja

21. februára 2014

**Návrh**

**Všeobecne záväzného nariadenia Bratislavského samosprávneho kraja č. ... /2014 o poskytovaní príspevkov z vlastných príjmov Bratislavského samosprávneho kraja jazykovým školám a školským zariadeniam v zriaďovateľskej pôsobnosti Bratislavského samosprávneho kraja a o poskytovaní dotácií jazykovým školám, základným umeleckým školám a školským zariadeniam, ktoré nie sú v zriaďovateľskej pôsobnosti Bratislavského samosprávneho kraja.**

Materiál predkladá: Materiál obsahuje:

Ing. Bystrík Žák 1. Návrh uznesenia

riaditeľ úradu 2. Dôvodová správa

Úradu Bratislavského samosprávneho kraja 3. Materiál „Všeobecne záväzné

nariadenie BSK o poskytovaní

príspevkov z vlastných príjmov BSK

4. Stanoviská komisií

5. Vyhodnotenie pripomienkového konania

Zodpovedný:

Ing. Roman Csabay,

riaditeľ odboru školstva, mládeže a športu

Úradu Bratislavského samosprávneho kraja

Spracovateľ:

Mgr. Jana Zápalová,

vedúca oddelenia školstva

Úradu Bratislavského samosprávneho kraja

JUDr. Matúš Šaray,

vedúci právneho oddelenia

Úradu Bratislavského samosprávneho kraja

Bratislava

február 2014

N á v r h u z n e s e n i a

**UZNESENIE č. ...... / 2014**

zo dňa 21. 02. 2014

Zastupiteľstvo Bratislavského samosprávneho kraja po prerokovaní materiálu

# s c h v a ľ u j e

Všeobecne záväzné nariadenie Bratislavského samosprávneho kraja č..../2014, o poskytovaní príspevkov z vlastných príjmov Bratislavského samosprávneho kraja jazykovým školám a školským zariadeniam v zriaďovateľskej pôsobnosti Bratislavského samosprávneho kraja a o poskytovaní dotácií jazykovým školám, základným umeleckým školám a školským zariadeniam, ktoré nie sú v zriaďovateľskej pôsobnosti Bratislavského samosprávneho kraja.

Termín:k 01.04.2014

**D ô v o d o v á s p r á v a**

**k  Návrhu Všeobecne záväzného nariadenia Bratislavského samosprávneho kraja č...../2014 o poskytovaní príspevkov z  vlastných príjmov Bratislavského samosprávneho kraja jazykovým školám a školským zariadeniam v zriaďovateľskej pôsobnosti Bratislavského samosprávneho kraja a o poskytovaní dotácií jazykovým školám, základným umeleckým školám a školským zariadeniam, ktoré nie sú v zriaďovateľskej pôsobnosti Bratislavského samosprávneho kraja.**

Návrh všeobecne záväzného nariadenia (ďalej len VZN) o poskytovaní príspevkov na financovanie jazykových škôl a školských zariadení v zriaďovateľskej pôsobnosti BSK a na poskytovanie dotácií jazykovým školám, základným umeleckým školám a školským zariadeniam, ktoré nie sú v zriaďovateľskej pôsobnosti samosprávneho kraja v zmysle § 9 ods. 12 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov sa predkladá z dôvodu úpravy výšky príspevkov z vlastných príjmov Bratislavského samosprávneho kraja jazykovým školám a školským zariadeniam v zriaďovateľskej pôsobnosti Bratislavského samosprávneho kraja a následne úpravy výšky dotácií jazykovým školám, základným umeleckým školám a školským zariadeniam, ktoré nie sú v zriaďovateľskej pôsobnosti samosprávneho kraja a podmienok ich poskytovania.

V zmysle stanoviska Ministerstva školstva, vedy, výskumu a športu Slovenskej republiky bola určená rozdielna výška príspevku pre dieťa, žiaka alebo poslucháča centra voľného času a jazykovej školy v zriaďovateľskej pôsobnosti Bratislavského samosprávneho kraja a rozdielna výška dotácie pre dieťa, žiaka alebo poslucháča základnej umeleckej školy, centra voľného času a jazykovej školy v zriaďovateľskej pôsobnosti iného zriaďovateľa v závislosti od toho, či je dieťa, žiak alebo poslucháč zárobkovo činný a súčasne bolo určené, že podmienkou poskytovania dotácií centrám voľného času iných zriaďovateľov je, že toto školské zariadenie je zriadené na území Bratislavského samosprávneho kraja.

Dotácie na mzdy a prevádzku jazykových škôl, základných umeleckých škôl a školských zariadení, ktoré nie sú v zriaďovateľskej pôsobnosti samosprávneho kraja poskytuje samosprávny kraj v zmysle zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade s ustanoveniami nariadenia vlády č. 668/2004 Z. z. o rozdeľovaní výnosu dane z príjmov územnej samospráve.

Výška týchto dotácií na rok 2014 je uvedená v prílohe č. 2 a bola stanovená v zmysle § 9 ods. 12) písm. j) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vo výške 88 % normatívu pre školy a školské zariadenia v zriaďovateľskej pôsobnosti Bratislavského samosprávneho kraja (príloha č. 1).

Uvedené zmeny sú zapracované v návrhu rozpočtu Bratislavského samosprávneho kraja na rok 2014.

**Zastupiteľstvo Bratislavského samosprávneho kraja**



**Všeobecne záväzné nariadenie**

**Bratislavského samosprávneho kraja**

**č. / 2014**

zo dňa . . 2014

**o poskytovaní príspevkov z vlastných príjmov Bratislavského samosprávneho kraja jazykovým školám a školským zariadeniam v zriaďovateľskej pôsobnosti Bratislavského samosprávneho kraja**

**a o poskytovaní dotácií jazykovým školám, základným umeleckým školám a školským zariadeniam, ktoré nie sú v zriaďovateľskej pôsobnosti Bratislavského samosprávneho kraja.**

**Bratislava**

**február 2014**

Všeobecne záväzné nariadenie

Bratislavského samosprávneho kraja

č. ... / 2014

zo dňa ..... ..... 2014

**o poskytovaní príspevkov z vlastných príjmov Bratislavského samosprávneho kraja jazykovým školám a školským zariadeniam v zriaďovateľskej pôsobnosti Bratislavského samosprávneho kraja a o poskytovaní dotácií jazykovým školám, základným umeleckým školám a školským zariadeniam, ktoré nie sú v zriaďovateľskej pôsobnosti Bratislavského samosprávneho kraja.**

Bratislavský samosprávny kraj (ďalej len „samosprávny kraj“) v súlade s § 8 ods.1 a § 11 ods. 2 písm. a) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, § 9 ods. 12 písm. b) až písm. j) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 8 ods. 1 písm. b) a ods. 5 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov vydáva toto všeobecne záväzné nariadenie (ďalej len „nariadenie“).

1. **ČASŤ**

**Úvodné ustanovenia**

**§ 1**

# Účel a predmet

Na vykonanie ustanovenia § 9 ods. 12 písm. b) až písm. j) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, podľa ktorého samosprávny kraj poskytuje príspevky na osobné náklady a prevádzkové náklady v jazykových školách a školských zariadeniach vo svojej zriaďovateľskej pôsobnosti a na základe žiadosti zriaďovateľa dotácie na mzdy a prevádzku v základných umeleckých školách, jazykových školách a školských zariadeniach iných zriaďovateľov, toto nariadenie upravuje:

a) všeobecné podmienky poskytovania príspevkov a dotácií,

b) okruh subjektov žiadateľov o poskytnutie dotácie,

c) účel a výšku príspevku a dotácie,

d) použitie príspevku a dotácie,

e) podmienky vyúčtovania príspevku a dotácie.

**§ 2**

**Všeobecné podmienky poskytnutia príspevkov a dotácií**

Pre poskytnutie príspevku alebo dotácie  jazyková škola (ďalej len „JŠ“), školské zariadenie, neštátna základná umelecká škola (ďalej len „ZUŠ“), neštátna jazyková škola a neštátne školské zariadenie musí spĺňať tieto podmienky:

a) sídlo JŠ a školského zariadenia v zriaďovateľskej pôsobnosti Bratislavského samosprávneho kraja, ZUŠ, JŠ alebo školského zariadenia iného zriaďovateľa, ktorému sa poskytuje príspevok alebo dotácia, je na území Bratislavského samosprávneho kraja,

b) deti v centrách voľného času majú trvalý pobyt na území Bratislavského samosprávneho kraja a  centrum voľného času je zriadené na území Bratislavského samosprávneho kraja,

c) JŠ a školské zariadenie v zriaďovateľskej pôsobnosti Bratislavského samosprávneho kraja, ZUŠ, JŠ a školské zariadenie iného zriaďovateľa je zaradené v sieti škôl a školských zariadení Ministerstva školstva, vedy, výskumu a športu Slovenskej republiky,

d) JŠ a školské zariadenie v zriaďovateľskej pôsobnosti Bratislavského samosprávneho kraja, ZUŠ, JŠ a školské zariadenie iného zriaďovateľa má zriaďovaciu listinu, vydanú zriaďovateľom po zaradení do siete škôl a školských zariadení Ministerstvom školstva, vedy, výskumu a športu Slovenskej republiky,

e) ZUŠ, JŠ a školské zariadenie iného zriaďovateľa navštevujú deti, žiaci a poslucháči nad 15 rokov veku.

**§ 3**

**Zdroje príspevku a dotácie a spôsob tvorby**

**finančných prostriedkov, určených na poskytovanie príspevkov a dotácií**

1. Zdrojom príspevkov a dotácií sú vlastné príjmy bežného rozpočtu samosprávneho kraja pozostávajúce okrem iného aj z príjmu finančných prostriedkov poukázaných samosprávnemu kraju podľa osobitného predpisu [[1]](#footnote-1)1).

2. Finančné prostriedky - vlastné príjmy samosprávneho kraja na tento účel, sa vytvárajú v procese jeho hospodárenia a sú súčasťou procesu schvaľovania rozpočtu a jeho zmien na príslušný kalendárny rok. Zastupiteľstvo Bratislavského samosprávneho kraja schvaľuje objem finančných prostriedkov pre účely poskytnutia:

1. príspevkov pre JŠ a  školské zariadenia v zriaďovateľskej pôsobnosti

samosprávneho kraja,

1. dotácií, ktoré samosprávny kraj poskytuje iným zriaďovateľom ZUŠ, JŠ a školských zariadení podľa tohto nariadenia.
2. Zastupiteľstvo Bratislavského samosprávneho kraja schvaľuje na príslušný kalendárny rok všeobecne záväzným nariadením výšku:
3. normatívu na jedného poslucháča JŠ a dieťa (žiaka) školského zariadenia

v zriaďovateľskej pôsobnosti samosprávneho kraja uvedeného v prílohe č. 1 tohto nariadenia,

1. normatívu na jedného žiaka ZUŠ, poslucháča JŠ a dieťa (žiaka) školského zariadenia iného zriaďovateľa uvedeného v prílohe č. 2 tohto nariadenia.

4. Poskytovanie finančných prostriedkov nesmie zvyšovať dlh samosprávneho kraja na konci rozpočtového roka.

**II. ČASŤ**

**Podmienky poskytovania príspevkov**

**jazykovým školám a školským zariadeniam v zriaďovateľskej pôsobnosti Bratislavského samosprávneho kraja**

**§ 4**

**Vymedzenie okruhu subjektov na poskytnutie príspevkov**

1. Pri splnení podmienok uvedených v § 2 sa z  rozpočtu samosprávneho kraja poskytujú príspevky jazykovým školám a školským zariadeniam v zriaďovateľskej pôsobnosti samosprávneho kraja.
2. Školské zariadenia sa členia na:

2.1. školské výchovno-vzdelávacie zariadenia, ktorými sú:

* 1. školský klub detí,
  2. centrum voľného času,
  3. školský internát,
  4. stredisko odbornej praxe,

2.2. školské účelové zariadenia, ktorými sú:

1. školská jedáleň,
2. výdajná školská jedáleň.

**§ 5**

**Výška, účel a použitie príspevku**

1. Výška príspevku, ktorá sa poskytuje na mzdy a prevádzku na poslucháča JŠ a dieťa (žiaka) školského zariadenia je na príslušný kalendárny rok schválená v tomto nariadení.

1. Výška príspevku na mzdy a  prevádzku na poslucháča JŠ a dieťa (žiaka) školského zariadenia je schválená v rámci rozpočtu samosprávneho kraja a je určená v prílohe č. 1 tohto nariadenia.

3. Príspevok sa poskytuje na kalendárny rok podľa preukázaného počtu:

- poslucháčov JŠ a detí (žiakov) školských zariadení podľa stavu k 15. septembru predchádzajúceho kalendárneho roka,

- detí v centrách voľného času, ktoré majú trvalý pobyt na území Bratislavského samosprávneho kraja podľa stavu k 15. septembru predchádzajúceho kalendárneho roka,

- pre zariadenia školského stravovania podľa počtu vydaných hlavných jedál a doplnkových jedál.

1. Príspevok sa poskytuje na základe schváleného rozpočtu samosprávneho kraja v mesačných splátkach vo výške 1/12 schváleného príspevku s lehotou splatnosti do posledného dňa príslušného kalendárneho mesiaca.
2. Použitie príspevku je účelovo viazané na mzdové a prevádzkové náklady pre JŠ a školské zariadenie v zriaďovateľskej pôsobnosti samosprávneho kraja.

**§ 6**

**Vyúčtovanie príspevku**

1. Prijímateľ príspevku je povinný vykonať vyúčtovanie finančných prostriedkov a predložiť ho poskytovateľovi v lehotách, ktoré stanoví Odbor financií Úradu Bratislavského samosprávneho kraja individuálne pre každý štvrťrok v usmernení.

2. Prijímateľ príspevku, ktorým je zariadenie školského stravovania, je povinný každé tri mesiace v prílohe č. 3 a) tohto nariadenia predložiť skutočný počet vydaných hlavných jedál a doplnkových jedál na Odbor školstva, mládeže a športu Úradu Bratislavského samosprávneho kraja, na základe čoho mu bude prepočítaná výška príspevku podľa normatívu v prílohe č. 1 tohto nariadenia. Príloha č. 3 a) tohto nariadenia musí byť podpísaná vedúcim školskej jedálne a riaditeľom školy, ktorej súčasťou je školská jedáleň.

3. Vzniknutý rozdiel medzi poskytnutým príspevkom a sumou prepočítanou podľa skutočného počtu vydaných hlavných a doplnkových jedál podľa normatívu v prílohe č. 1 tohto nariadenia je prijímateľ povinný vrátiť na účet Bratislavského samosprávneho kraja, z ktorého mu bol príspevok poskytnutý v termíne do 30 dní.

4. V prípade nesplnenia povinnosti v odseku 3 tohto paragrafu, mu bude znížený príspevok o nevrátenú časť prideleného príspevku na ďalšie obdobie.

**III. ČASŤ**

**Podmienky poskytovania dotácií**

**jazykovým školám, základným umeleckým školám a školským zariadeniam, ktoré nie sú v zriaďovateľskej pôsobnosti Bratislavského samosprávneho kraja.**

**§ 7**

**Vymedzenie okruhu subjektov (žiadate**ľ**ov) na poskytnutie dotácií**

O poskytnutie dotácie pri splnení podmienok, uvedených v § 2, môžu žiadať tieto subjekty (ďalej aj „žiadateľ“ alebo „prijímateľ“):

1. právnické osoby:

- zriaďovatelia cirkevných základných umeleckých škôl

- zriaďovatelia cirkevných školských zariadení

- zriaďovatelia cirkevných jazykových škôl

- zriaďovatelia súkromných základných umeleckých škôl

- zriaďovatelia súkromných jazykových škôl

- zriaďovatelia súkromných školských zariadení

1. fyzické osoby:

- zriaďovatelia súkromných základných umeleckých škôl

- zriaďovatelia súkromných jazykových škôl

- zriaďovatelia súkromných školských zariadení

c) zriaďovatelia jazykových škôl, základných umeleckých škôl a školských

zariadení, ktorí nie sú uvedení pod písm. a) a b) – iný zriaďovateľ

**§ 8**

**Výška a účel dotácie**

* + - 1. Dotácia sa poskytuje každoročne žiadateľovi podľa § 7 na kalendárny rok podľa:

1. preukázaného počtu:

* žiakov ZUŠ, poslucháčov JŠ a detí (žiakov) školských zariadení nad 15 rokov veku podľa stavu k 15. septembru predchádzajúceho kalendárneho roka,
* detí nad 15 rokov evidovaných v školských zariadeniach výchovného poradenstva a prevencie za uplynulý školský rok,
* detí nad 15 rokov veku s trvalým pobytom na území Bratislavského samosprávneho kraja v  centrách voľného času, ktoré sú zriadené na území Bratislavského samosprávneho kraja podľa stavu k 15. septembru predchádzajúceho kalendárneho roka,
* pre zariadenia školského stravovania podľa počtu vydaných hlavných jedál a doplnkových jedál

1. schválenej výšky dotácie (normatívu) na žiaka ZUŠ, poslucháča JŠ a dieťa (žiaka) školského zariadenia na príslušný kalendárny rok podľa § 3 ods. 3 písm. b) tohto nariadenia.
2. Žiadateľ o poskytnutie dotácie preukazuje počet žiakov, poslucháčov a detí podľa ods. 1. písm. a) tohto paragrafu spôsobom uvedeným v § 9 tohto nariadenia.
3. Výška dotácie na žiaka cirkevnej a súkromnej ZUŠ, poslucháča cirkevnej a súkromnej JŠ a dieťa (žiaka) cirkevného a súkromného školského zariadenia je najmenej vo výške 88 % z dotácie na žiaka ZUŠ, poslucháča JŠ a dieťa (žiaka) školského zariadenia v zriaďovateľskej pôsobnosti samosprávneho kraja, pričom konkrétna výška dotácie (normatívu) na žiaka ZUŠ, poslucháča JŠ, dieťa (žiaka) školského zariadenia iného zriaďovateľa je určená v prílohe č. 2 tohto nariadenia.
4. Výška dotácie podľa odseku 3 tohto paragrafu môže byť upravená na základe schválenej zmeny výšky príspevku určeného na žiaka ZUŠ, poslucháča JŠ a dieťa školského zariadenia v zriaďovateľskej pôsobnosti samosprávneho kraja podľa tohto paragrafu.
5. Bratislavský samosprávny kraj poskytuje zriaďovateľovi schválenú dotáciu v  mesačných splátkach vo výške 1/12 schválenej dotácie s lehotou splatnosti do posledného dňa príslušného kalendárneho mesiaca.
6. Poskytnutie a použitie dotácie je účelovo určené na mzdové a prevádzkové náklady ZUŠ, JŠ a školských zariadení iného zriaďovateľa.

**§ 9**

**Náležitosti žiadosti o poskytovanie dotácií**

**a proces ich schva**ľ**ovania**

1. Dotáciu na príslušný kalendárny rok možno poskytnúť len na základe písomnej a úplnej žiadosti o poskytnutie dotácie podľa podmienok uvedených v tomto paragrafe a pre zjednotenie predkladania žiadosti aj predvolenej prílohy č. 4 tohto nariadenia.

2. Písomné žiadosti v tlačenej podobe je potrebné doručiť na adresu:

Bratislavský samosprávny kraj

Odbor školstva, mládeže a športu Úradu BSK

Sabinovská 16

1. 05 Bratislava 25

3. Termín podania písomných žiadostí o dotáciu je do 1. októbra kalendárneho roka, ktorý predchádza kalendárnemu roku, na ktorý sa má dotácia poskytnúť. Ak žiadateľ nepodá žiadosť v tomto termíne, postupuje sa pri jej schválení podľa odseku 6 tohto paragrafu.

4. V prípade, ak žiadateľ žiada samosprávny kraj o dotáciu prvýkrát, je povinný v žiadosti uviesť a doložiť:

a) kópiu dokladu o  zaradení neštátnej ZUŠ, neštátnej JŠ alebo neštátneho

školského zariadenia do siete škôl a  školských zariadení Ministerstva

školstva, vedy, výskumu a športu Slovenskej republiky,

b) kópiu dokladov o zriadení neštátnej ZUŠ, neštátnej JŠ alebo neštátneho

školského zariadenia (zriaďovaciu listinu),

c) doklady preukazujúce právnu subjektivitu žiadateľa – zriaďovateľa (napr.

štatút, stanovy, zriaďovaciu listinu, živnostenský list, výpis z obchodného

registra a pod.) vrátane údajov o štatutárnom zástupcovi žiadateľa,

d) kópiu dokladu o pridelení IČO zriaďovateľovi,

e) kópiu dokladu o pridelení IČO neštátnej ZUŠ, neštátnej JŠ,

neštátnemu školskému zariadeniu,

f) číslo účtu zriaďovateľa, na ktorý žiada dotáciu poskytnúť a označenie

banky, v ktorej je účet vedený,

g) údaje o počte žiakov neštátnych ZUŠ, neštátnych JŠ a neštátnych

školských zariadení podľa stavu k  15. septembru predchádzajúceho

kalendárneho roka - kópia výkazu Škol (MŠVVŠ SR) 40 - 01, prípadne

hlásenie zriaďovateľa o počte detí a poslucháčov, ktorí navštevujú ZUŠ

nad 15 rokov veku (rozdeliť na počet detí a  poslucháčov bez príjmu

a  počet detí a  poslucháčov zárobkovo činných ), a  to osobitne

individuálne a osobitne skupinové vyučovanie, počet detí a poslucháčov

nad 15 rokov veku, ktoré navštevujú JŠ (rozdeliť na počet detí a poslucháčov

bez príjmu a počet detí a  poslucháčov zárobkovo činných ), údaje o  počte

evidovaných detí nad 15 rokov veku za uplynulý školský rok

v  školských zariadeniach výchovného poradenstva a  prevencie, údaje

o  skutočnom priemernom dennom počte detí nad 15 rokov veku za

uplynulý školský rok v  špeciálnych výchovných zariadeniach, údaje

o počte deti s trvalým pobytom na území Bratislavského samosprávneho kraja v  centrách voľného času zriadených na území Bratislavského samosprávneho kraja podľa stavu k 15. septembru predchádzajúceho kalendárneho roka, údaje o   počte vydaných hlavných a  doplnkových jedál pre žiakov školy nad 15 rokov veku v zariadeniach školského stravovania,

h) kontaktnú osobu, ktorá je oprávnená konať v mene zriaďovateľa (meno, číslo telefónu, fax, e-mail a pod.); v  prípade, že táto osoba nie je štatutárnym orgánom zriaďovateľa, doložiť aj písomnú dohodu o plnomocenstve.

5. Pri žiadostiach o dotáciu v ďalších rokoch žiadateľ k  písomnej žiadosti predkladá:

a) údaje o počte žiakov ZUŠ, JŠ a školských zariadení iného zriaďovateľa

podľa stavu k  15. septembru predchádzajúceho kalendárneho roka -

kópia výkazu Škol (MŠVVŠ SR) 40 - 01, prípadne hlásenie zriaďovateľa

o počte detí a poslucháčov, ktorí navštevujú ZUŠ nad 15 rokov

veku (rozdeliť na počet detí a poslucháčov bez príjmu a počet poslucháčov

zárobkovo činných ), a  to osobitne individuálne a osobitne skupinové

vyučovanie, počet žiakov, detí a poslucháčov nad 15 rokov veku, ktoré

navštevujú JŠ (rozdeliť na počet detí a  poslucháčov bez príjmu a  počet

poslucháčov zárobkovo činných ), údaje o  počte evidovaných detí nad 15

rokov veku za uplynulý školský rok v  školských zariadeniach

výchovného poradenstva a prevencie, údaje o skutočnom priemernom dennom

počet detí nad 15 rokov veku za uplynulý školský rok v  špeciálnych

výchovných zariadeniach, údaje o  počte detí s  trvalým pobytom na území

Bratislavského samosprávneho kraja v  centrách voľného času zriadených na území Bratislavského samosprávneho kraja podľa stavu k  15. septembru predchádzajúceho kalendárneho roka, údaje o   počte vydaných hlavných a  doplnkových jedál pre žiakov školy nad 15 rokov veku v zariadeniach školského stravovania,

b) v prípade, ak dôjde k zmenám v zaslaných dokladoch podľa odseku 4 tohto

paragrafu, je žiadateľ povinný ich uviesť, resp. doložiť v   lehote

do 5 pracovných dní od dátumu, kedy ku zmene došlo.

1. Žiadosť o dotáciu, ktorá nebola doručená na adresu uvedenú v ods. 2 tohto

paragrafu do 1. októbra príslušného roka, nebude v návrhu rozpočtu na príslušný rok zahrnutá, a jej vybavenie bude realizované až v rámci schvaľovania ďalších úprav rozpočtu samosprávneho kraja (bežných výdavkov) Zastupiteľstvom Bratislavského samosprávneho kraja. Nekompletné žiadosti (bez dokladov a údajov uvedených v odsekoch 4 a 5 tohto paragrafu budú zaradené do procesu schvaľovania až po ich doplnení žiadateľom v lehote do 30 kalendárnych dní.

1. Dotáciu je možné poskytnúť až po schválení rozpočtu Zastupiteľstvom

Bratislavského samosprávneho kraja.

1. Ak rozpočet samosprávneho kraja na nasledujúci rozpočtový rok neschváli Zastupiteľstvo Bratislavského samosprávneho kraja do 31. decembra bežného roka, poskytovanie dotácií podľa tohto nariadenia sa spravuje ustanoveniami rozpočtového provizória podľa osobitného predpisu ²).

**§ 10**

**Použitie dotácie**

1. Prijímateľ dotácie je povinný poskytnutú dotáciu použiť do 31. decembra príslušného roka v rozsahu a na účel určený v tomto nariadení.

1. Z poskytnutej dotácie prijímateľ môže hradiť len náklady spojené s prevádzkou

(t. j. bežné výdavky – mzdy a prevádzku) ZUŠ, JŠ a školských zariadení a  to v súlade s podmienkami určenými v tomto nariadení a v písomnom oznámení o poskytnutí dotácie.

3. Prijímateľ dotácie si môže vo vyúčtovaní dotácie uplatniť aj výdavky, ktoré vynaložil v príslušnom kalendárnom roku pred poskytnutím dotácie na účel, na ktorý mu bola dotácia poskytnutá.

4. Prijímateľ dotácie je povinný vytvoriť podmienky pre kontrolu čerpania finančných prostriedkov poskytnutých samosprávnym krajom.

–––––––––––––––––––––––––––––––––

²) § 11 zákona č. 583/2004 Z. z. o rozpočtových pravidlách územnej samosprávy a o zmene

a doplnení niektorých zákonov v znení neskorších predpisov

5. Prijímateľ dotácie má povinnosť:

a) zachovávať hospodárnosť, efektívnosť a účelnosť použitia poskytnutej

dotácie a to v súlade s § 19 ods. 3 zákona č. 523/2004 Z. z. o rozpočtových

pravidlách verejnej správy a o zmene a doplnení niektorých zákonov v znení

neskorších predpisov, § 2 ods. 2 písm. i) až k) zákona č. 502/2001 Z. z.

o finančnej kontrole a vnútornom audite a o zmene a doplnení

niektorých zákonov

b) zabezpečiť vedenie účtovnej evidencie o poskytnutej dotácii v súlade

so zákonom č. 431/2002 Z. z. o účtovníctve v znení neskorších predpisov.

**§ 11**

**Vyúčtovanie poskytnutých dotácií**

1.Prijímateľ dotácie je povinný vykonať vyúčtovanie dotácie a predložiť ho poskytovateľovi v prílohe č. 5 tohto nariadenia v lehote do 31. januára – vyúčtovanie dotácie za obdobie od 01.01. do 31.12. predchádzajúceho kalendárneho roka.

2. Prijímateľ dotácie - zriaďovateľ zariadenia školského stravovania, je povinný každé tri mesiace v prílohe č. 3 b) tohto nariadenia predložiť skutočný počet vydaných hlavných jedál a doplnkových jedál na Odbor školstva, mládeže a športu Úradu Bratislavského samosprávneho kraja, na základe čoho mu bude prepočítaná výška dotácie podľa normatívu v prílohe č. 2 tohto nariadenia. Príloha č. 3 b) tohto nariadenia musí byť podpísaná zodpovedným pracovníkom školskej jedálne a odsúhlasená podpisom riaditeľa každej stravovanej školy.

3. Vzniknutý rozdiel medzi poskytnutou dotáciou a sumou prepočítanou podľa skutočného počtu vydaných hlavných a doplnkových jedál podľa normatívu v prílohe č. 2 tohto nariadenia je prijímateľ povinný vrátiť na účet Bratislavského samosprávneho kraja, z ktorého mu bola dotácia poskytnutá.

4. V prípade nesplnenia povinnosti podľa  odseku 3 tohto paragrafu mu bude znížená dotácia o nevrátenú časť pridelenej dotácie na ďalšie obdobie.

5. Vyúčtovanie je základnou podmienkou pre prípadné poskytnutie dotácie v nasledujúcom rozpočtovom roku a prijímateľ dotácie poskytne podrobné údaje k vyúčtovaniu v prílohe č. 5 v termíne do 31. januára nasledujúceho roka.

6. V prípade, že prijímateľ dotácie nepredloží do termínu stanoveného v odsekoch 1 a 2 tohto paragrafu finančné vyúčtovanie dotácie, je povinný dotáciu, ktorú mal zúčtovať, v plnom rozsahu vrátiť na účet samosprávneho kraja, z ktorého bola dotácia poskytnutá, najneskôr do 30 kalendárnych dní od márneho uplynutia termínu stanoveného na vyúčtovanie dotácie. Zároveň je povinný zaslať avízo o vrátených nevyčerpaných finančných prostriedkoch na Odbor financií Úradu Bratislavského samosprávneho kraja.

1. Vyúčtovanie poskytnutej dotácie podľa predchádzajúcich bodov je prijímateľ dotácie povinný zaslať na adresu:

Bratislavský samosprávny kraj

Odbor školstva, mládeže a športu Úradu BSK

Sabinovská 16

1. 05 Bratislava 25

8. V prípade, ak prijímateľ nevyčerpá celú poskytnutú dotáciu do 31. decembra príslušného roka, je povinný bez zbytočného odkladu a to najneskôr do 10. januára nasledujúceho roka vrátiť nedočerpanú časť dotácie poskytovateľovi a zároveň o úhrade poslať avízo Odboru financií Úradu Bratislavského samosprávneho kraja.

9. Prijímateľ má povinnosť odviesť výnosy z dotácie (kladný rozdiel medzi úrokmi z dotácie a poplatkami za vedenie účtu) na účet poskytovateľa IBAN SK 17 8180 0000 0070 0048 7447 a to najneskôr do 10. januára nasledujúceho roka, o čom v rovnakej lehote písomne zašle avízo Odboru financií Úradu Bratislavského samosprávneho kraja a tiež prílohu č. 6 tohto nariadenia.

10. Ak prijímateľ dotácie skončí poskytovanie činnosti, na ktorú mu bola poskytnutá dotácia, je povinný poskytnutú dotáciu ku dňu skončenia činnosti zúčtovať a bezodkladne, najneskôr v lehote do 30 kalendárnych dní od skončenia činnosti, predložiť vyúčtovanie dotácie a odviesť nevyčerpané finančné prostriedky na účet poskytovateľa a zaslať avízo o úhrade na Odbor financií Úradu Bratislavského samosprávneho kraja.

**§ 12**

**Spôsob vykonávania kontroly použitia dotácie a sankcie**

1. Poskytovateľ dotácie je oprávnený vykonávať kontrolu hospodárenia s poskytnutými finančnými prostriedkami v zmysle § 9 ods. 17 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a podľa zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov v sídle príjemcu dotácie alebo v sídle základnej umeleckej školy, jazykovej školy a školského zariadenia, ktorému bola dotácia určená.

2. Pre účely kontroly podľa odseku 1 tohto paragrafu je príjemca povinný umožniť poskytovateľovi dotácie vykonanie kontroly dodržiavania podmienok o poskytnutí dotácie a za tým účelom zabezpečiť pre oprávnené osoby na vykonanie kontroly vstup do objektov, ktoré súvisia s predmetom kontroly a povinnosť predkladať im požadované doklady, informácie a vysvetlenia súvisiace s vykonávanou kontrolou.

3. Oprávnenými osobami na vykonanie kontroly podľa odseku 2 tohto paragrafu sú:

a) predseda samosprávneho kraja, ktorý môže písomne poveriť

na vykonanie kontroly zamestnancov Odboru školstva, mládeže a športu

Úradu Bratislavského samosprávneho kraja,

b) Útvar hlavného kontrolóra Bratislavského samosprávneho kraja,

c) Zastupiteľstvo Bratislavského samosprávneho kraja, ak sa na tom

uznesie.

4. Ak poskytovateľ v rámci kontroly zistí, že príjemca porušil finančnú disciplínu podľa § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, príjemca je povinný vrátiť poskytovateľovi dotáciu vo výške porušenia finančnej disciplíny a za porušenie finančnej disciplíny zaplatiť poskytovateľovi príslušnú sankciu uvedenú v tomto paragrafe a zaslať na Odbor financií Úradu Bratislavského samosprávneho kraja avízo do 10 dní od zistenia porušenia kontrolou.

5. Na uplatnenie sankcií za porušenie finančnej disciplíny poskytovateľ použije ustanovenia § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

6. Zamestnanec Bratislavského samosprávneho kraja vykonávajúci kontrolu podľa tohto paragrafu, je v zmysle § 8 ods. 1) písm. c) zákona č. 552/2003 Z. z. o výkone práce vo verejnom záujme v znení neskorších predpisov povinný zachovávať mlčanlivosť o skutočnostiach, o ktorých sa dozvedel pri výkone práce vo verejnom záujme.

**§ 13**

**Pozastavenie poskytovania dotácie**

1. Poskytovateľ je oprávnený dočasne pozastaviť poskytovanie dotácie prijímateľovi najmä v prípade:

* 1. začatia súdneho konania alebo trestného konania (a to už v štádiu podania žaloby), začatia prešetrovania prijímateľa, alebo osôb konajúcich v mene prijímateľa za činnosť, ktorá súvisí s poskytnutím dotácie, až do doby právoplatného skončenia tohto konania,
  2. dôvodného podozrenia o porušení finančnej disciplíny prijímateľom súvisiacej s poskytnutím dotácie, až do doby právoplatného skončenia kontroly zameranej na dodržiavanie finančnej disciplíny,
  3. dôvodného podozrenia, že prijímateľ poskytol nepravdivé informácie (napr. zvýšenie počtu žiakov oproti skutočnému stavu za účelom získania dotácie), až do doby, kým prijímateľ hodnoverným spôsobom nepreukáže opak,
  4. ak prijímateľ dotácie nepredloží poskytovateľovi vyúčtovanie podľa § 11 tohto nariadenia, až do doby odstránenia tohto porušenia,
  5. ak poskytnutiu dotácie bráni okolnosť vylučujúca zodpovednosť, a to až do doby zániku tejto okolnosti. Za takúto okolnosť sa považuje prekážka, ktorá nastala nezávisle od vôle poskytovateľa a bráni v splnení jeho povinnosti, pričom poskytovateľ v čase vzniku záväzku – poskytnúť dotáciu, túto prekážku nemohol predvídať.

2. Poskytovateľ oznámi prijímateľovi pozastavenie poskytovania dotácie do doby, pokiaľ budú splnené podmienky podľa odseku 1 tohto paragrafu. Doručením tohto písomného oznámenia prijímateľovi nastávajú účinky pozastavenia poskytovania dotácie.

3. Ak zaniknú dôvody, pre ktoré došlo k pozastaveniu poskytovania dotácie a prijímateľ preukáže, že nenastali dôvody na úplné zastavenie poskytovania dotácie podľa odseku 4 tohto paragrafu, poskytovanie dotácie prijímateľovi sa obnoví.

4. Poskytovateľ je oprávnený úplne zastaviť poskytovanie dotácie v prípade:

a) ak sa právoplatným rozsudkom súdu preukáže spáchanie trestného činu

prijímateľom v súvislosti s poskytnutím dotácie,

b) porušenia finančnej disciplíny prijímateľom podľa § 31 ods. 1 zákona

č. 523/2004 Z. z. o rozpočtových pravidlách verejnej správy a  o  zmene

a doplnení niektorých zákonov v znení neskorších predpisov, v súvislosti

s poskytnutím dotácie,

c) vyhlásenia konkurzu alebo reštrukturalizácie na majetok prijímateľa,

resp. zastavenie konkurzného konania pre nedostatok majetku, vstupu

prijímateľa do likvidácie.

**§ 14**

**Osobitné ustanovenia**

1. Ak prijímateľ dotácie skončí poskytovanie činnosti, na ktorú mu bola poskytnutá dotácia v priebehu rozpočtového roka, je povinný poskytnutú dotáciu ku dňu skončenia činnosti zúčtovať a najneskôr v lehote do 30 dní od skončenia činnosti odviesť nevyčerpané finančné prostriedky na účet poskytovateľa a zaslať avízo o úhrade na Odbor financií Úradu Bratislavského samosprávneho kraja.

2. Prijímateľ dotácie je povinný v lehote do 30 kalendárnych dní od skončenia predmetu činnosti súvisiaceho s poskytnutím dotácie vykonať zúčtovanie dotácie a toto predložiť poskytovateľovi na adresu:

Bratislavský samosprávny kraj

Odbor školstva, mládeže a športu Úradu BSK

Sabinovská 16

820 05 Bratislava 25

3. Prijímateľ dotácie je povinný stanoviť organizácii v jeho zriaďovateľskej pôsobnosti, pre ktorú sa dotácia poskytuje, podmienky použitia dotácie, ako aj jej zúčtovanie v zmysle platných právnych predpisov.

**§ 15**

**Záverečné ustanovenia**

1. Všeobecne záväzné nariadenie Bratislavského samosprávneho kraja č. ..../2014 bolo v súlade s § 11 ods. 2 písm. a) zákona NR SR č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov schválené Zastupiteľstvom Bratislavského samosprávneho kraja dňa ..... ....... 2014, uznesením č ............

1. Toto nariadenie nadobúda platnosť dňom vyhlásenia a to jeho vyvesením na úradnej tabuli Bratislavského samosprávneho kraja a účinnosť dňom 1. apríla 2014.

3. Zrušuje sa Všeobecne záväzné nariadenie Bratislavského samosprávneho kraja č. 4/2012 o poskytovaní príspevkov z vlastných príjmov Bratislavského samosprávneho kraja jazykovým školám, školským zariadeniam a o poskytovaní dotácií zriaďovateľom neštátnych základných umeleckých škôl, neštátnych jazykových škôl a neštátnych školských zariadení.

V Bratislave, dňa .... ....... 2014

Ing. Pavol Frešo, v. r.

predseda

Bratislavského samosprávneho kraja

Príloha č. 1 k VZN č..../2014

**Normatívy pre školy a školské zariadenia**

**v zriaďovateľskej pôsobnosti Bratislavského samosprávneho kraja**

Tabuľka č. 1

|  |  |  |
| --- | --- | --- |
| **Skratka kategórie** | **Kategória školských zariadení - ostatné školské zariadenia a jazykové školy** | **Normatív BSK žiak/rok (v €)** |
| ŠKD | Školský klub detí | 348,60 |
| ŠŠKD | Školský klub detí pri špeciálnej škole | 798,45 |
| CVČ | Centrum voľného času – bez príjmu  Centrum voľného času – zárobkovo činní | 173,29  86,65 |
| SOP | Stredisko odbornej praxe | 618,05 |
| ZŠS | Zariadenie školského stravovania – hlavné jedlo \* | 1,10 |
| ZŠS | Zariadenie školského stravovania – doplnkové jedlo \*\* | 0,22 |
| ŠI | Školský internát | 1 056,09 |
| JŠ | Jazyková škola – bez príjmu  Jazyková škola – zárobkovo činní | 128,88  116,00 |

ZŠS \* - dotácia na 1 hlavné jedlo na deň

ZŠS \*\* - dotácia na 1 doplnkové jedlo na deň

Príloha č. 2 k VZN č.../2014

**Normatívy**

**pre základné umelecké školy, jazykové školy a školské zariadenia,**

**ktoré nie sú v zriaďovateľskej pôsobnosti samosprávneho kraja.**

Tabuľka č. 2

|  |  |  |
| --- | --- | --- |
| **Skratka kategórie** | **Kategória školských zariadení - ostatné školské zariadenia a jazykové školy** | **Normatív BSK žiak/rok (v €) 88 %** |
| SOP | Stredisko odbornej praxe | 543,88 |
| ZŠS | Zariadenie školského stravovania – hlavné jedlo \* | 0,968 |
| ZŠS | Zariadenie školského stravovania – doplnkové jedlo \*\* | 0,194 |
| ŠI | Školský internát | 930,07 |
| JŠ | Jazyková škola – bez príjmu  Jazyková škola – zárobkovo činní | 113,41  102,08 |
| ZUŠ | Základná umelecká škola (individuálna forma)– bez príjmu  Základná umelecká škola (individuálna forma)– zárobkovo činní | 619,51  309,75 |
| ZUŠ | Základná umelecká škola (skupinová forma)– bez príjmu  Základná umelecká škola (skupinová forma)– zárobkovo činní | 381,24  190,62 |
| CVČ | Centrum voľného času – bez príjmu  Centrum voľného času – zárobkovo činní | 152,50  76,25 |
| CŠPP | Centrum špeciálno-pedagogického poradenstva | 95,31 |
| CPPPP | Centrum pedagog.– psycholog. poradenstva a prevencie | 9,53 |
| LVS | Liečebno-výchovné sanatórium | 5 384,97 |

ZŠS \* - dotácia na 1 hlavné jedlo na deň

ZŠS \*\* - dotácia na 1 doplnkové jedlo na deň

1. 1) zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov [↑](#footnote-ref-1)